钦定古今图书集成/理学汇编/经籍典/第068卷 > 《周易四圣象辞》〈阙〉卷
## 钦定古今图书集成/理学汇编/经籍典/第068卷 > 《周易四圣象辞》〈阙〉卷

### 按懋孝自序孔子之道总于六籍尤粹精于易易非诗书礼乐春秋比也诗书论而存之有删有逸礼乐考而定之有次有补鲁史裁而断之有笔有削其于

《易》也，尊之赞之，不敢议焉。退与门人雅言，未尝一及
《易》。其列于《复》之赞者，独颜氏之子，而曾参氏亦尝称
说《艮》之象辞，闻《易》者二子耳。观其生平所自著书，《鲁
论》皆门人所述，《诗》《书》《礼》《乐》传之往昔，《春秋》亦本旧文，
惟《十翼》为手笔全书。呜呼，孔子之道，何假传注而始
明？后之学者奈之何？求之百家传注，驰骋杂博之场，
虽多奚以为？余晚而好《易》，抱其图象卦象为一卷，彖
爻之词为一卷，《孔子之赞》为一卷，藏之笥中，以俟洗
心退密，神明其德，庶几旦暮遇之也夫。